**Ponedeljek, 16. 3. 2020**

**Dobro jutro!**

Upam, da si zdrav/a.  In da boš zdrav/a tudi ostal/a. Pazi nase!

Želim ti uspešno šolsko delo.

gospa Tanja/učiteljica Tanja

**ŠPORT**

Dan in teden bomo vsak ponedeljek začeli z jutranjo telovadbo.

1. Ogrej svoje telo: 3 min hodi ali teči na mestu.
2. Raztezne vaje: naredi 6 gimnastičnih vaj

* 10x pogled levo in desno
* 10x kroženje z rameni nazaj
* 10x predklon
* 10x izpadni korak z vsako nogo naprej
* 10x izpadni korak z vsako nogo naprej
* 10x dvig na prste

1. Vaje za moč:

* 10x trebušnjaki (zapiranje in odpiranje male knjige)
* 10x dvig iztegnjenih rok in nog (leže na trebuhu, pogled je usmerjen v tla)
* 10x počep na celih stopalih, pazi, da kolena ne gredo čez prste
* 10x vojaški poskok

1. Ko boš končal z nalogami za SLJ, MAT, TJA in NIT, pa pojdi na sprehod vsaj za pol ure. Pri tem opazuj, kako se prebuja pomlad.

**SLOVENŠČINA**

**Primož Suhodolčan: Ti kanta požrešna**

V berilu na strani 58 preberi najprej v levem stolpcu nekaj povedi o pisatelju Primožu Suhodolčanu.

Mogoče poznaš še kakšno njegovo delo?

Za ponovitev o značilnostih pravljic, ki si jih spoznal do sedaj, si pomagaj z vprašanji v okvirčku z naslovom: Dejavnosti pred branjem.

Nato preberi berilo: najprej glasno, nato še tiho. Ne pozabi najprej prebrati kratkega povzetka pred in po branju.

Ob drugem branju na list izpiši neznane, nenavadne, manj znane besede in jih ustno razloži s pomočjo sskj-a ali pa ti pomagajo pri razlagi starši.

Nato v zvezek za književnost z rdečo barvo napiši avtorja berila in naslov.

Berilo ilustriraj. Uporabi barvice.

Nato v treh povedih zapiši, zakaj ti je besedilo všeč.

**MATEMATIKA**

Se še spomniš, kako rišemo ob ravnilu?

* Rišemo z ošiljenim svinčnikom.
* Črto rišemo z eno potezo.
* Ravnilo držimo bolj proti sredini.
* Rišemo ob zgornjem robu, ki je tanjši.

**Zdaj pa vzemi karo zvezek in na novo stran napiši Vaja in datum.**

**Ponovili bomo, kako narišemo vzporedni premici s pomočjo geotrikotnika.**

**Sledi spodnjemu navodilu in v zvezek (ne po narisanih črtah!) nariši vzporedni premici.**

1. Pod naslovom pusti 5 vrstic praznih.
2. Nariši premico *p* v rahlo poševni legi. Označi jo.



*p*

1. S črtami, ki so na geotrikotniku, natančno prekrij narisano premico *p*.



*p*

1. Ob najdaljši stranici (merilu) s svinčnikom nariši premico *r*. Označi jo.

**

*r*

*p*

1. Ob sliko zapiši: ***p* II *r***
2. Pod sliko s svinčnikom zapiši: Premici *p* in *r* sta vzporedni.

**S svinčnikom napiši navodilo in nato nariši par vzporednih premic.**

Nariši premico *s* v rahlo navpični legi. Z geotrikotnikom ji nariši vzporedno premico *t*. Premici označi in matematično zapiši njuno medsebojno lego.

*Kako postaviš*

*geotrikotnik?*

*t s* II *t*

*s*

**Prepiši spodnje navodilo in nato nariši par vzporednih daljic.**

Nariši daljico AB v poševni legi. Z geotrikotnikom ji nariši vzporedno daljico CD. Daljici označi in matematično zapiši njuno medsebojno lego.

**Jutri boš lahko preveril pravilnost rešene naloge.**

**NARAVOSLOVJE IN TEHNIKA**

**Gibanje živali in ljudi**

V učbeniku na strani 47 in 48 preberi, kako se premikamo ljudje in nekatere živali.

Nato v zvezek napiši naslov:

**GIBANJE ŽIVALI IN LJUDI** in preriši spodnjo tabelo (s svinčnikom in ravnilom) ter jo dopolni. Nato prepiši še kratek povzetek.

**Ne pozabi:** piši z nalivnikom in s pisanimi črkami.

|  |  |  |  |
| --- | --- | --- | --- |
| **ŽIVALI, LJUDJE** | **GIBANJE** | **S ČIM?** | **KAKO?** |
| kača | se plazi | Z mišicami telesa. | Odriva se od tal. |
| čmrlj |  |  |  |
| polž |  |  |  |
| riba |  |  |  |
| človek |  |  |  |
| ptica |  |  |  |
| gepard |  |  |  |

**Živali in ljudje se gibamo na različne načine.**

**Gibanje je odvisno od zgradbe telesa, ki vpliva na hitrost premikanja.**

**Vsako živo bitje je s telesno zgradbo prilagojeno načinu gibanja.**

* Dodatna naloga: Odgovori na vprašanja U str. 49.
* Preberi tudi zapis v rumenem pravokotniku: Moram vedeti.
* V interaktivnem gradivu si lahko pogledaš primerjave hitrosti nekaterih živali in ljudi.

****